АҞӘА, жәабран 26 - Sputnik. Урыстәыла Ацҳаражәҳәарҭа Аконсултә ҟәша атәылауаа рыдкылара иалагоит хәажәкыра 1 инаркны ҳәа аҳәоит Ацҳаражәҳәарҭа Facebook аҿтәи адаҟьаҿы.
Иазгәаҭоуп хәышықәсатәи атәылауаҩшәҟәқәа рзы анкетақәа рыдкылара шымҩаԥырго ашәахьа–ахәаша асааҭ 9.00 - 13.00 рзы.
2020 шықәса абҵара 18 инаркны ԥхынҷкәын 24 рҟынӡа анкета аҭаразы ашәҟәы иану атәылауаа ишьақәыргылоу аграфик ала ирыдыркылоит.
2021 шықәса ажьырныҳәа 11 инаркны анаҩсгьы анкета аҭаразы ашәҟәы иану атәылауаа хәажәкырамза анҵәамҭазы ирыдыркылоит.
- Ирхиоу хәышықәсатәи атәылауаҩшәҟәқәа рырҭалоит ашәахьа-ахәаша, асааҭ 14.00 -17.00 (ахәаша 16.00 сааҭ рҟынӡа).
- Абиометриатә тәылауаҩшәҟәқәа разырхиареи ирхиоу абиометриатә тәылауаҩшәҟәқәа рыҭареи мҩаԥыргоит ашәахьа – ахаша, асааҭ 9.00 -17.00 сааҭ рзы ( аԥсшьараамҭа 13.00-14.00).
- Атәылауаҩра аиурази аконсултә ҭагаларази адкылара ҟалоит ашәахьа–ахаша, асааҭ 9.00 - 17.00 рзы (13.00-14.00 аԥсшьараамҭа), ахәаша асааҭ 9.00 - 12.45.
- Алегализациа, анотариат, АҬАР, авизақәа роура, аршаҳаҭгақәа роура рызҵаарақәа рзы адкылара мҩаԥысуеит ашәахьа – ахәаша асааҭ 9.30 - 12.45 рзы.
Акоронавирус аламырҵәаразы Аконсултә ҟәша атәылауаа рыдкылара амедицинатә сабрадақәа рҿаҵаны, фҩы-фҩы иреиҳамкәа аамҭак азы шакәу ишымҩаԥырго азы адырра ҟанаҵоит Ацҳаражәҳәарҭа. Ахьҭалалара ҟазшьа змоу ахаҿқәа рыдыркылом.